আয়োজকরা বলেন, জমিতে প্রচুর পরিমাণে রাসায়নিক সার ব্যবহারের ফলে জমির উর্বরতা দিন দিন কমে যাচ্ছে। জমির উর্বরতা ফিরিয়ে আনার লক্ষ্যে জমিতে জৈব সার ব্যবহার করার জন্য উৎসাহিত করছে প্রতিষ্ঠানটি। শাক-সবজি ও ফলমূলের উচ্ছিষ্ট থেকে তৈরি আমাদের এ সারটি সরকার অনুমোদিত একমাত্র জৈবসার, যাতে মাটির জীবন বাঁচাতে প্রয়োজনীয় ১৭টি উপাদানই উপস্থিত রয়েছে। এই সার ব্যবহার করলে মাটি তার উর্বরতাশক্তি ফিরে পাবে এবং ধীরে ধীরে রাসায়নিক সারের প্রয়োগ কমে আসবে। সভায় এলাকার শতাধিক কৃষক অংশ নেন।